《钱逊叔诸公赋石鼓文请同作》
宋代·吕本中

江头羽书相续来，城中草木冻不开。腐儒坐视了无策，但守寒不吹死灰。

我公送我石鼓文，令我琢句要春回。簸荡风云走蛟蜃，百虫久蛰闻惊雷。

钱公自是力扛鼎，持此浮游转湖岭。汉碑秦篆已么么，况复钟王敢驰骋。

后来颇供儿女弄，神物有知当远屏。石鼓之文公所知，正是周室中兴时。

庶几我皇亦如此，一扫狂虏随风飞。石鼓之文尚可读，小臣愿继车攻诗。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。